F' dawn l-aħħar ġranet P. Franġisku Saverju Mifsud u jiena ġejna għal ftitjiem ta' mistrieħ mal-familji tagħna. P. Saver ilu fil-Missjoni Agostinjana fil-Brazil dawn l- aħħar 46 sena waqt li jiena 35 sena. Għalkemm hemm differenza fl-eta' tagħna, hemm rabta bejnietna ġejja minn snin twal; għall-grazzja t' Alla ilna nafu lil xulxin, qisu bħala tħejjija għall-ġejjieni tagħna. Meta P. Saverju ordna saċerdot u għamel l-ewwel Quddiesa Solenni tiegħu fil-Parroċċa ta' San Pawl Apostlu fir-Rabat, jiena kont għadni tifel ta' tnax-il-sena u bħala abbati f'dik il-Knisja għamilt servizz ta' ċensier. Kwazi 4 snin wara, meta fl-istess Knisja, P. Saverju ngħata s-Salib tal-Missjoni minn idejn il-Provinċjal P. Ugolin Gatt, qabel ma jmur għall-ewwel darba fil-Brażil , jiena — kont ukoll fuq l-artal nagħmel servizz ta' Abbati. Hawn nistgħu nsemmu wkoll li Pawlu, hu P. Saverju kien 1 Katekista tiegħi fil-MUSEUM u kont nistudja flimkien — ma ħuh l-ieħor Manwel fil-klassi tal-Magħzulin. Bħala — abbati, ħadt sehem wkoll fil-funerali kemm ta' omm ki ukoll ta' missier P. Saver. Qed insemmi dawn iċ-ċirkustanzi kollha għax donnu diġa' kien hemm miktub fil-providenza t'Alla li aħna ż-żewġ Rabtin kellna nagħmlu l-missjoni tagħna flimkien. Meta, wara n-Novizzjat fil-Kunvent ta' Għawdex, jiena u sieħbi P. Manwel Borg Bonello ġejna nkomplu l-formazzjoni tagħna fil-Kunvent tar-Rabat (fl-1967), il-Provinċjal kien talabna biex inżommu kuntatt mal-Patrijiet li hemm fil-Missjoni ta' l-Afrika u l-Brazil. Lili għażluni biex bħala Rabti nikteb f'isimhom lil P. Saver. Sena wara li ordnajt saċerdot kelli x-xorti li jiena wkoll mmur naħdem fil- Missjoni Agostinjana fil-Brażil. L-ewwel sena għaddejtha f'Sào Paulo u mbagħad kont mibgħut biex naħdem fil-belt ta' Aparecida do Taboado, fir-reġjun ta' Mato Grosso, ma' P. Saver. Hawn domna sentejn u nofs flimkien u rnexxilna nibdew diversi ħidmiet pastorali kemm fil-Knisja parrokkjali kif ukoll fil-komunitajiet li kien I hemm u oħrajn li bdejniehom aħna. Wara li għaddew xi snin li fihom mort naħdem f'Parroċċi oħra (Cassilandia u Paranaiba) erġajt lura ma' P. Saver fil-belt ta' Aparecida do Taboado u hemm ħdimna aktar minn tlett snin u nofs oħra flimkien. In-nies ta' din il-belt jibqgħu jiftakruna lilna l-Agostinjani għall-Knisja kbira u modernali bnejnielhom kifukoll dar parrokkjali u sala għall-festi. Għal dawn l-aħħar tnax-il-sena, P. Saver u jiena erġajna ltqajna fl-istess dar u Komunità Agostinjana -— Rabat Arċikonfraternità Madonna taċ-Ċintura u Sant'Anton Abbati i ER Parroċċa fil-belt ta' faguapità, fir-reġjun ta' Parana', belt li fiha madwar 13-il elf ruħ, iddedikata lil San Ġużepp. Minħabba li t-tnejn twelidna, għixna, irċevejna l-Ewwel Sagramenti u servejna l-Artal bħala abbatini fil-Knisja ta' San Pawl, kien xieraq li l- Kappella li rranġajna fid-Dar Parrokkjali niddedikawha lill-Appostlu Pawlu. Hawn għamilna wkoll biċċa ġebla mill-Grotta ta' San Pawl biex kuljum nitħeġġu fil-ħidma missjunarja tagħna. ' Hawn organizzajna flimkien ħafna xogħol u proġetti. Għandna diversi komunitajiet fil-bogħod fil-kampanja li nilħquhom darba fix-xahar. Waqqafna moviment għall-persuni bi bżonnijiet speċjali; nieħdu sehem fl-attivitajiet soċjali tal-muniċipju dwar saħħa; protezzjoni tat-tfal li ġejjin minn familji mfarrkin; kampanja kontinwa għall-ħarsien ta' l- ambjent, eċċ. Fil-parti reliġjuża żammejna. t-tradizzjoni ta' liturġija ħajja ħafna u barra mill-kor tat-tfal li fih aktar minn 70 ruħ, imwaqqaf madwar 30 sena ilu, fi żmienna bdejna korieħor ta' 40 adult. ' Matul dawn is-snin aħna l- Agostinjani bnejna mill-anqas erba' l knejjes f'din il-belt iddedikati lil Madonna tat-Triq, San Vinċenz de Paul, Santu Wistin, Santa Monika u l-aħħar waħda lil Santa Rita li ġiet inawgurata fit-22 ta' Mejju li għadda. Qajjimna t- tradizzjonijiet tagħhom. bil-Festi folkloristiċi fix-xahar ta' Ġunju li ilna nagħmlu għal tmien snin fil-pjazza tal-Parroċċa. Bdejna l-festa tat-tberik ta' l-annimali tnax-il- sena ilu bil-partiċipazzjoni ta' 67 żiemel u ħmar, u li, f Jannar ta' din is-sena, kienu aktar minn 1150. Ilna tmien snin niċċelebraw il-festa ta' San Kristofru bit-tberik tal- karozzi, trakkijiet u muturi u jinġabru ħafna nies, bis-sehem tal-pulizija tat-traffiku li jispjegaw ir-responsabilità tas-sewwieqa u l-valur tal-ħajja. Dehera tal-Knisja l-ġdida dedikata lil S. Rita Dawn l-attivitajiet li semmejt u oħrajn, P. Saver u jien nagħmluhom għal żewġ raġunijiet. Qabel xejn aħna smajna kemm-il darba fil-paniġierċi tal-festi ta' kull sena li l-Appostlu San Pawl, wara l-konverżjoni tiegħu ddedika ħajtu kollha għax-xandir ta' l-Evanġelju kull fejn kien hemm bżonn. Barra minn hekk, hawn ir-Rabat rajna u Benedittu XVI jiġu fil-Grotta jżuru u jitolbu l-ispirtu missjunarju lil dan l-qaddis. Dawn l-okkażjonijiet li semmejt li kienu tant qrib tagħna ż-żewġ Rabtin, ġagħluna naħsbu bis-serjeta fuq dak li kiteb Pawlu: 'Kif jistgħu jsejħu lil dawk li ma jemmnux fih7 Kif jistgħu jemmnu f'dak li ma semgħux bih7 Kif jistgħu jisimgħu jekk ma jxandrulhomxż (Rm10, It-15) u sal-lum inħossu wkoll din il-frażi tiegħu: 'Ħażin għalija jekk ma nxandarx l-Evanġeljul' (1Kor 9, 16). l Komunità Agostinjana - Rabat EĠ Arcikonfraternità Madonna tac-Cintura u Sant'Anton Abbati